Beth mae GwirVol yn ei wneud?\nCwrdd â Thîm GwirVol\nGwirfoddolwr y Mis\nBod yn Wirfoddolwr y Mileniwm\nCyfleoedd gwirfoddoli yng Nghymru\nCwestiynnau Cyffredin- Gwirfoddolwyr y Mileniwm\n9 Egwyddor Allweddol Gwirfoddolwyr y Mileniwm (MV)\nGwirfoddoli / Gyrfa\nDod o hyd i’r lleoliad iawn\nGeirda a gwiriadau\nBeth os nad yw'r lleoliad yn iawn i chi?\nRhedeg Panel Grantiau Dan Arweiniad Pobl Ifanc\nAelodau'r Panel Grant\nPenwythnos Preswyl Grantiau dan Arweiniad Pobl Ifanc\nEfallai dyma’ch profiad cyntaf o wirfoddoli neu efallai’ch bod wedi gwirfoddoli o’r blaen ac yn dymuno ehangu eich profiadau, mae gwefan Gwirfoddoli yng Nghymru yn darparu cyngor ac arweiniad ar sut y gallwch wirfoddoli a sut i ddechrau arni.\nMae yna filoedd o gyfleoedd gwirfoddoli ac ystod eang o ddewisiadau ar gael yn aros amdanoch i chi gymryd y cam nesaf a gwirfoddoli.\nRhowch ychydig o’ch amser a byddwch yn magu sgiliau newydd, yn cynyddu’ch hyder, yn cwrdd â phobl newydd ac yn cael profiad ymarferol i’w roi ar eich CV. Y cam nesaf yw mynd i www.volunteering-wales.net, dod o hyd i gyfle a chofrestru’ch diddordeb. Ewch amdani! Os na rowch gynnig arni, ni wyddech beth rydych yn ei fethu!!\nDod o hyd i gyfle gwirfoddoli agos atoch chi a chofrestru’ch diddordeb. Ewch amdani! Os na rowch gynnig arni, ni wyddech beth rydych yn ei fethu!\nGwirfoddoli yng Nghymru\nRhannwch eich lluniau gyda ni\nAs of today, we are no longer posting about volunteering from this profile. To keep updated, come and find us… https://t.co/VIzS9EtTcy Wed, 01 Aug 2018 Ni fyddwn yn postio pethau am wirfoddoli o’r proffil hwn o heddiw ymlaen. Os ydych eisiau dal i gael diweddariadau,… https://t.co/jAUwbt58Fw Wed, 01 Aug 2018 Rydyn ni'n gwybod eich bod wrth ein bodd ni yma ar trydar @gwirvol, fodd bynnag o yfory ymlaen byddwn yn postio yn… https://t.co/u8pUyr2XY1 Tue, 31 Jul 2018\nHawlfraint © Gwirvol\nMap o`r wefan\nDesigned & developed by Imaginet.\nRydym yn defnyddio cwcis i Wella eich profiad ar y safle hwn. Drwy edrych ar ein tudalennau, rydych yn rhoi caniatâd i ni ddefnyddio cwcis. Cael gwybod mwy.


Wythnos Genedlaethol Prentisiaethau 2021 - Gwasanaeth Tân ac Achub De Cymru\nWythnos Genedlaethol Prentisiaethau 2021\nCurrent Wythnos Genedlaethol Prentisiaethau 2021\nMae Wythnos Genedlaethol Prentisiaethau yn ddathliad prentisiaethau blynyddol. Y thema eleni yw ‘Adeiladu’r Dyfodol’ a bydd yr wythnos yn gyfle i ni i gyd gydnabod sut y gall prentisiaethau helpu pobl i ddatblygu’r sgiliau a’r wybodaeth sydd eu hangen arnynt i ddilyn gyrfa werth chweil.\nMae Gwasanaeth Tân ac Achub De Cymru yn falch o fod yn rhan o Raglen Brentisiaethau Cymru, sy’n rhoi cyfleoedd gwerthfawr i brentisiaid ddatblygu sgiliau a phrofiadau yn gysylltiedig â gwaith, ac ennill cymhwyster ill dau. Mae’r cynllun hefyd yn caniatáu i brentisiaid chwarae rhan bwysig wrth ein helpu i ddarparu gwasanaeth i’n cymunedau.\nAlysha Chappell sy’n beiriannydd TGCh ac yn bedair ar bymtheg oed yw prentis diweddaraf y Gwasanaeth gan ymunodd ym mis Tachwedd 2020. Ar ôl gorffen yn yr ysgol gweithiodd Alysha mewn archfarchnad am flwyddyn cyn ymuno â’r Gwasanaeth ar gynllun prentisiaeth tair blynedd.\nDywedodd Alysha: “Mae fy mhrentisiaeth wedi bod yn werth chweil gan ystyried cyn lleied o amser rwyf wedi treulio gyda’r sefydliad. Mae pawb wedi bod yn groesawgar iawn ac rwyf wedi dysgu sgiliau gwerthfawr a throsglwyddadwy ers i mi ymuno. Mae gweithio i derfynau amser tynn, datrys problemau, meddwl yn gyflym a bod yn chwaraewr tîm yn sgiliau bob dydd ac rwy’n croesawu hyn oll.\nByddwn yn argymell gwneud prentisiaeth i unrhyw un. Nid y Brifysgol yw’r unig ddewis ar gyfer gyrfa dda mewn bywyd, mae ffyrdd eraill o wneud hynny gan gael eich talu wrth wneud.”\nDywedodd Alysha ei bod yn gobeithio parhau â’r rôl ar ôl ei chyfnod tair blynedd a datblygu o fewn y sefydliad.\nYn ogystal ag Alysha, ymunodd Tia Magan sy’n brentis ddwy ar bymtheg oed, â’r Gwasanaeth ym mis Hydref y llynedd fel Gweinyddwraig gydag Adran Perfformiad a Chyfathrebu’r Gwasanaeth. Mae cytundeb dwy flynedd gyda Tia ac mae hi’n gobeithio dilyn ei thad a dod yn Ddiffoddwr Tân Amser Gyflawn yn y dyfodol.\nNid yn unig mae gennym brentisiaid corfforaethol yn y Gwasanaeth ond mae gennym ni gweithwyr weithredol hefyd. Ar hyn o bryd mae gan Ganolfan Hyfforddi giât\nCaerdydd dri phrentis sydd ar hyn o bryd yn gwenud yn gwych yn eu swyddi.\nDyma beth oedd ganddyn nhw i’w ddweud:\nLuke Davies (Diffoddwr Tân) – “Rwy’n mwynhau dysgu set o sgiliau newydd sbon, nid yn unig ymladd tân ond sgiliau bywyd. Rwyf wedi dysgu set eang o sgiliau o osod ysgol i ddiogelwch tân. Mae’r brentisiaeth wedi’i osod mewn modd blaengar ac wedi’i hanelu at bob lefel sgiliau a chefndir.”\nRichard Jones (Diffoddwr Tân) – “Rwy’n mwynhau dysgu sgiliau newydd, gwneud ffrindiau newydd ac hefyd gael hwyl. Rwyf wedi dysgu sut i fod yn rhan o’r tîm gan weithio gydag un nod cyffredin. Mae’r brentisiaeth yn caniatáu i mi ddysgu a chael fy nhalu ar yr un pryd mewn amgylchedd proffesiynol ond hwyliog.\nAisha Finlay (Diffoddwr Tân) – “Rwyf wedi mwynhau cwrdd â phobl newydd a chyfeillgarwch y tîm. Rwyf wedi dysgu gweithio dan bwysau a chyfathrebu â fy tîm i gyflawni ein tasgau ac rwy’n cael dysgu yn y swydd wrth gael fy nhalu i wneud hynny, sydd yn wych. ”\nMae Gwasanaeth Tân ac Achub De Cymru wedi ymrwymo i wneud ein cymunedau yn llefydd diogelach i fyw, gweithio ac ymweld â hwy. Er mwyn cyflawni hyn, gwyddom fod angen i ni fuddsoddi mewn denu, cadw a datblygu’r bobl orau ar gyfer pob swydd ar draws y sefydliad.\nMae Gwasanaeth Tân ac Achub De Cymru yn credu yng ngwir werth gweithlu amrywiol. Rydym yn annog ymgeiswyr o bob cefndir yn rhagweithiol i ymgeisio er mwyn cynrychioli’r cymunedau rydym yn eu gwasanaethu.\nOs ydych chi’n ystyried gwneud prentisiaeth gyda Gwasanaeth Tân ac Achub De Cymru fel Alysha a Tia a bod angen rhagor o wybodaeth arnoch chi, mae croeso i chi gysylltu â’r tîm recriwtio ar 01443 232200 neu i gael rhagor o wybodaeth ewch i’n Tudalen Prentisiaeth.


Diweddaraf Cyngor Caerdydd: 26 Mawrth\nCroeso i ddiweddariad olaf yr wythnos gan Gyngor Gaerdydd, sy'n cwmpasu: rhagor o Hybiau a llyfrgelloedd yn agor ar gyfer apwyntiadau; cyfanswm brechu diweddaraf Caerdydd a Bro Morgannwg; nifer achosion a phrofion COVID-19 Caerdydd; a crynodeb o achosion ysgol a niferoedd hunanynysu yr wythnos hon.\nRhagor o Hybiau a llyfrgelloedd yn agor ar gyfer apwyntiadau yn unig\nO ddydd Llun, 29 Mawrth, bydd 12 cyfleuster arall yn agor yn ogystal â Hyb y Llyfrgell Ganolog, Hyb Llaneirwg, Hyb Trelái a Chaerau a'r Powerhouse, sydd wedi bod ar agor ar gyfer argyfyngau drwy gydol y cyfnod cloi diweddaraf.\nMae'r cyfleusterau sy'n ailagor yn cynnwys Hyb Partneriaeth Tredelerch, Hyb Llanrhymni, Llyfrgell Treganna, Hyb y Tyllgoed, Llyfrgell Cangen a Threftadaeth Cathays, Hyb Ystum Taf a Hwb Gabalfa, Hyb Grangetown, Hyb Rhydypennau, Llyfrgell Radur, Hyb yr Eglwys Newydd, Llyfrgell Rhiwbeina a Hyb Llanisien. Mae gwybodaeth am yr oriau agor ar gael yma:\nBydd mynediad i'r llyfrgelloedd a'r hybiau ar gyfer apwyntiadau wedi'u trefnu o flaen llaw (ac eithrio mewn achosion brys) ar gyfer gwasanaethau i Mewn i Waith, tai, budd-daliadau, gwasanaethau cyngor ar arian a chyfrifiaduron mynediad cyhoeddus.\nDylai cwsmeriaid ffonio'r Llinell Gyngor ar 029 2087 1071 neu e-bostio hybcynghori@caerdydd.gov.uk am help neu i drefnu apwyntiad.\nBydd gwasanaeth clicio a chasglu'r llyfrgelloedd ar waith ar sail apwyntiad hefyd i ddychwelyd a chasglu llyfrau. Gall cwsmeriaid archebu teitlau neu ddetholiad o lyfrau sy'n seiliedig ar eu diddordebau a'u hoff genres ar gatalog ar-lein Llyfrgelloedd Caerdydd (https://wales.ent.sirsidynix.net.uk/client/en_GB/card_en) neu drwy ffonio llinell ffôn y llyfrgell (029 2087 1071, opsiwn 2). Bydd staff yn cadarnhau slot amser i gasglu llyfrau o'r hyb, ac mae angen dychwelyd y llyfrau i'r un hyb trwy apwyntiad yn unig.\nGall preswylwyr gasglu bagiau ailgylchu gwyrdd a gwastraff bwyd o'r hybiau a'r llyfrgelloedd heb drefnu apwyntiad.\nDywedodd llefarydd ar ran y Cyngor: "Mae cadw staff a chwsmeriaid yn ddiogel yn flaenoriaeth wrth i ni ailagor ein hybiau a'n llyfrgelloedd yr wythnos nesaf. Gall cwsmeriaid ddisgwyl yr un mesurau diogelwch yr ydym i gyd wedi dod yn gyfarwydd â nhw bellach, gan gynnwys cadw pellter diogel oddi wrth eraill, gwisgo gorchudd wyneb y tu mewn oni bai ein bod wedi'u heithrio a defnyddio hylif diheintio dwylo i helpu i atal lledaeniad y coronafeirws.\n"Mae ein gwasanaeth Hybiau a Llyfrgelloedd wedi parhau i ddarparu gwasanaethau hanfodol i breswylwyr drwy gydol y 12 mis diwethaf, hyd yn oed pan fu rhaid cau rhai o'n hadeiladau, ac rydym yn falch o allu cynnig rhai gwasanaethau wyneb yn wyneb unwaith eto, pan na fu'n bosibl i ni gefnogi cwsmeriaid dros y ffôn neu drwy e-bost.\n"Byddwn yn parhau i ddarparu gwasanaethau ar-lein fel clybiau swyddi digidol, sgyrsiau i Mewn i Waith dros y we, sesiynau iechyd a lles a gweithgareddau ar-lein sydd wedi bod yn ffordd amhrisiadwy o ymgysylltu â chwsmeriaid yn ystod y cyfnodau cloi.\n"Mae gwefan ddigwyddiadau'r Hybiau yn www.hybiaucaerdydd.co.uk yn cynnwys ystod eang o weithgareddau ar-lein am ddim i bob oedran felly rydym yn annog cwsmeriaid i gael golwg."\nDiweddariad Statws Brechu Bwrdd Iechyd Prifysgol Caerdydd a'r Fro - 26 Mawrth\nCyfanswm nifer y dosau brechu a roddwyd gan Fwrdd Iechyd Prifysgol Caerdydd a'r Fro hyd yn hyn, yn y ddwy ardal awdurdod lleol:234,011(Cyfanswm ddoe: 4,346)\nStaff cartrefi gofal: 4,276 (Dos 1) 3,649 (Dos 2)\nPreswylwyr cartrefi gofal: 2,152 (Dos 1) 1,649 (Dos 2)\n80 a throsodd: 19,084 (Dos 1) 605 (Dos 2)\nStaff gofal iechyd rheng flaen: 26,141 (Dos 1) 21,552 (Dos 2)\nStaff gofal cymdeithasol: 9,221 (Dos 1) 6,972 (Dos 2)\n75-79: 14,108 (Dos 1) 1,807 (Dos 2)\n70-74: 20,331 (Dos 1) 9,807 (Dos 2)\nYn glinigol agored i niwed: 9,466 (Dos 1) 5,700 (Dos 2)\n65-69: 17,048 (Dos 1) 632 (Dos 2)\nCyflyrau Iechyd Sylfaenol: 37,059 (Dos 1) 2,702 (Dos 2)\n60-64: 12,980 (Dos 1) 1,364 (Dos 2)\nAchosion a Phrofion Caerdydd - Data'r 7 Diwrnod (15 Mawrth - 21 Mawrth)\n25 Mawrth 2021, 09:00\nAchosion fesul 100,000 o'r boblogaeth: 32.7 (Cymru: 38.5 achosion fesul 100,000 o'r boblogaeth)\nAchosion profi: 5,056\nProfion fesul 100,000 o'r boblogaeth: 1,378.0\nCyfran bositif: 2.4% (Cymru: 3.1% cyfran bositif)\nCrynodeb o achosion ysgol a niferoedd hunanynysu yr wythnos hon\n20/3/2021 Ysgol Gynradd Creigiau\nMae achos positif o COVID-19 wedi'i gadarnhau yn Ysgol Gynradd Creigiau. Mae 25 o ddisgyblion Blwyddyn 3 ac 1 aelod o staff wedi cael cyngor gan Iechyd Cyhoeddus Cymru i hunanynysu am 10 diwrnod ar ôl iddynt gael eu nodi fel cysylltiadau agos i'r achos o COVID-19 a gadarnhawyd.\n23/3/2021Ysgol Uwchradd Fitzalan\nMae achos positif o COVID-19 wedi'i gadarnhau yn Ysgol Uwchradd Fitzalan. Mae 37 o ddisgyblion Blwyddyn 12 wedi cael cyngor gan Iechyd Cyhoeddus Cymru i hunanynysu am 10 diwrnod ar ôl iddynt gael eu nodi fel cysylltiadau agos i'r achos o COVID-19 a gadarnhawyd.\n24/3/2021Ysgol Gynradd Stacey\nMae achos positif o COVID-19 wedi'i gadarnhau yn Ysgol Gynradd Stacey. Mae 24 o ddisgyblion Blwyddyn 5 a 2 aelod o staff wedi cael cyngor gan Iechyd Cyhoeddus Cymru i hunanynysu am 10 diwrnod ar ôl iddynt gael eu nodi fel cysylltiadau agos i'r achos o COVID-19 a gadarnhawyd.\n25/3/2021 Ysgol Gynradd Mount Stuart\nMae dau achos positif o COVID-19 wedi eu cadarnhau yn Ysgol Gynradd Mount Stuart. Mae 25 disgybl Meithrin, 30 disgybl ym Mlwyddyn 4 a thri aelod o staff wedi eu cynghori gan Iechyd Cyhoeddus Cymru i hunanynysu am 10 diwrnod wedi iddynt gael eu nodi fel cysylltiadau agos â'r achosion a gadarnhawyd.\n25/3/2021 Ysgol Gynradd Glanyrafon\nMae achos positif o COVID-19 wedi ei gadarnhau yn Ysgol Gynradd Glanyrafon. Mae 13 disgybl Meithrin a thri aelod o staff wedi eu cynghori ganIechyd Cyhoeddus Cymru i hunanynysu am 10 diwrnod wedi iddynt gael eu nodi fel cysylltiadau agos â'r achos a gadarnhawyd.\n26/3/2021 Ysgol Gynradd Kitchener\nMae achos positif o COVID-19 wedi ei gadarnhau yn Ysgol Gynradd Kitchener.\nMae 28 o ddisgyblion Blwyddyn 3 a dau aelod o staff wedi eu cynghori gan Iechyd Cyhoeddus Cymru i hunanynysu am 10 diwrnod wedi iddynt gael eu nodi fel cysylltiadau agos i'r achos COVID-19 a gadarnhawyd.